Diari Oficial de la Generalitat Valenciana


Sumari del DOGV 6166, del 16-12-2009 (2009/14625)

RESOLUCIÓ de 2 de febrer de 2009, de la Direcció General per al Canvi Climàtic, per la qual s'atorga a l'empresa Industrias Cárnicas la Cope, SA, l'autorització ambiental integrada per a una instal·lació de sacrifici de ramat i conservació de carn al terme municipal de Torrent.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6166

Data del DOGV
:   16-12-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/14792


Data del document
:   02-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 2 de febrer de 2009, de la Direcció General per al Canvi Climàtic, per la qual s'atorga a l'empresa Industrias Cárnicas la Cope, SA, l'autorització ambiental integrada per a una instal·lació de sacrifici de ramat i conservació de carn al terme municipal de Torrent. [2009/14886]  
Vistos els documents que consten en l'expedient 112/06 IPPC, instruït a instàncies de l'empresa Industrias Cárnicas la Cope, SA, a fi d'obtenir l'autorització ambiental integrada per a una instal·lació de sacrifici de ramat i conservació de carn, s'emet aquesta resolució de conformitat amb els següents  
Antecedents de fet  
1. Amb data 22 d'agost de 2006 Eugenio Cervera Navarro, en nom de la mercantil Industrias Cárnicas la Cope, SA, amb CIF H11081143 i domicili social al carrer dels Carnissers del polígon industrial Mas del Jutge de Torrent, va presentar al Registre General de la Conselleria de Territori i Habitatge una sol·licitud d'autorització ambiental integrada per a una instal·lació de sacrifici de ramat i conservació de carn, que es detalla en l'annex I.  
2. Els dies 19 de setembre i 26 d'octubre de 2006 la Conselleria de Territori i Habitatge va requerir a l'empresa que completara la documentació presentada inicialment, i es va rebre la contestació els dies 6 d'octubre i 8 de novembre de 2006, respectivament.  
3. Amb data 6 d'octubre de 2006 l'empresa va presentar l'informe de compatibilitat urbanística favorable emés per l'Ajuntament de Torrent amb data 29 d'abril de 2005.  
4. Una vegada admesa a tràmit la sol·licitud, la Conselleria va remetre l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la idoneïtat de la documentació que acompanyava la sol·licitud.  
5. Els dies 28 de febrer i 17 d'abril de 2007 la Conselleria de Territori i Habitatge va requerir a l'empresa que presentara documentació complementària, la qual es va presentar els dies 9 de juliol i 27 de juny de 2007, respectivament.  
6. Amb data 28 d'agost de 2007 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, i es va publicar l'anunci corresponent en el Diari Oficial de la Comunitat Valenciana (núm. 5586).  
Durant el període d'informació pública no s'han presentat al·legacions al projecte, ni en aquesta Conselleria ni a l'Ajuntament de Torrent, i així consta en l'expedient certificat de la informació pública.  
7. Una vegada transcorregut el termini d'informació pública, amb data 28 de novembre de 2007 es va sol·licitar un nou informe a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada sobre l'adequació del projecte a tots aquells aspectes que foren de la seua competència.  
8. Com que l'Ajuntament de Torrent no ha emés cap informe sobre els aspectes de la seua competència dins del termini de 30 dies des de la seua recepció, es prossegueixen les actuacions d'acord amb el que estableix l'article 30 de la Llei 2/2006.  
9. Amb data 1 de febrer de 2008 es va incorporar a l'expedient l'informe emés per la Confederació Hidrogràfica del Xúquer, segons el que disposa l'article 19 de la Llei 16/2002, en el qual indica que la instal·lació no requereix autorització d'abocament d'aquest organisme perquè està connectada a una xarxa de clavegueram.  
Així mateix, s'han incorporat a l'expedient els informes del Servei de Residus Industrials, del Servei de Residus Urbans i del Servei de Protecció de l'Ambient Atmosfèric.  
10. Amb data 14 d'abril de 2008 la directora general de Gestió del Medi Natural va dictar una declaració d'impacte ambiental en què considerava acceptable, únicament a l'efecte ambiental i sense perjudici de l'obtenció prèvia de les autoritzacions sectorials que hi siguen aplicables, el projecte d'ampliació d'un escorxador porcí situat al terme municipal de Torrent (València), promogut per Industrias Cárnicas la Cope, SA, sempre que es duga a terme d'acord amb les previsions de l'estudi d'impacte ambiental i els condicionants i modificacions que s'indiquen en la declaració d'impacte ambiental.  
11. Amb data 28 d'abril de 2008 es va concedir l'autorització ambiental integrada, amb el número 202-08/AAI/CV, a la part de la instal·lació en la qual es du a terme l'activitat fins ara autoritzada, basant-se en la llicència d'activitat i la resta d'autoritzacions sectorials concedides en el seu moment.  
12. Amb data 19 de setembre de 2008 es va incorporar a l'expedient l'informe emés per l'Entitat de Sanejament d'Aigües en matèries de la seua competència.  
13. Amb data 23 d'octubre de 2008 es va fer el tràmit d'audiència a l'interessat.  
14. Amb data 28 d'octubre de 2008 la Comissió d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 112/06 IPPC de sol·licitud d'autorització ambiental integrada, promoguda per Industrias Cárnicas la Cope, SA, a excepció dels aspectes referents a l'abocament d'aigües residuals, i quedava pendent que l'EPSAR es pronunciara sobre les al·legacions realitzades per l'empresa relatives als límits d'abocament establits per al nitrogen.  
15. En data 11 de novembre de 2008 l'empresa va presentar una proposta tècnica d'ampliació de l'EDAR existent, mitjançant un tractament secundari de les aigües residuals de tipus biològic, per a poder complir els valors límits establits, concretament per al paràmetre NKT.  
16. Amb data 18 de desembre de 2008 l'Entitat de Sanejament d'Aigües va emetre un informe en matèries de la seua competència.  
17. Amb data 19 de gener de 2009 es va fer el tràmit d'audiència a l'interessat.  
18. Amb data 27 de gener de 2009 la Comissió d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 112/06 IPPC de sol·licitud d'autorització ambiental integrada, promogut per Industrias Cárnicas la Cope, SA.  
Als fets anteriors són aplicables els següents  
Fonaments de dret  
1 D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 9.1.a de l'annex I de la Llei 2/2006.   
2. L'expedient s'ha tramitat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006, de 5 de maig, del Consell de la Generalitat Valenciana.  
3. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del President de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
  
Els valors límit d'emissió de contaminants són els següents:  
  
\* \* \* \* \*  
  
Los valores límite de emisión de contaminantes serán los siguientes:  
  
Primer  
Concedir a Industrias Cárnicas la Cope, SA l'autorització ambiental integrada per a una instal·lació de sacrifici de ramat i conservació de carn ubicada al carrer dels Carnissers del polígon industrial Mas del Jutge de Torrent (València), d'acord amb el projecte de sol·licitud d'autorització ambiental integrada, d'agost de 2006, subscrit per Francisco Álvarez Ruiz, la qual queda inscrita en el Registre General d'Instal·lacions IPPC de la Comunitat Valenciana amb el número 202-08/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
S'inclouen en aquesta autorització els focus d'emissió següents:  
1.2. Control de les emissions  
La periodicitat mínima de control de les emissions en els focus canalitzats per part d'una entitat col·laboradora en matèria de qualitat ambiental en cada focus és la següent, segons el cabal emés:  
  
Les condicions de presa de mostres i expressió de resultats que s'han de complir són les següents:  
Punts de presa de mostra. Els focus canalitzats han de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera han de garantir una correcta dispersió dels contaminants emesos. Més concretament, la seua alçària no sols ha de complir el que estableix l'Ordre de 18 d'octubre de 1976, sinó que es recomana que siga tal que, en una distància equivalent a deu vegades l'alçària del punt d'emissió d'un focus, no hi haja altres estructures d'alçària superior a la del mateix focus menys dos metres, que produïsquen un apantallament que dificulte la dispersió i justifique tècnicament la influència de l'efecte down-wash (turbulència o rebuf).  
Preferiblement, la temperatura dels gasos en el punt de mostratge ha de ser inferior a 200 °C.  
Els mesuraments s'han de fer en condicions normals de funcionament de les instal·lacions, registrant els paràmetres que les determinen, i han de cobrir totes les tipologies o grups de productes diferents que es fabriquen en cada instal·lació.  
Les concentracions mesurades han d'estar referides sempre a condicions normals de pressió i temperatura (101,3 kPa i 273,16 K), i per als gasos de combustió en base seca i un contingut d'oxigen del 15% de O2.  
2. Soroll  
Respecte al nivell de sorolls transmesos a l'exterior, cal complir el que estableixen la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual es fixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
   
En aquest sentit, almenys cada cinc anys, una entitat col·laboradora en matèria de qualitat ambiental per al camp de la contaminació acústica ha de fer una auditoria acústica en l'entorn immediat de la parcel·la de l'activitat, d'acord amb l'article 37 d'aquesta llei.  
Una vegada reubicats els equips de climatització d'aire amb la instal·lació de la nova central de fred, s'ha de fer una nova auditoria acústica per a comprovar que es compleixen els nivells de soroll establits en aquesta autorització.  
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i els corresponents informes complets.  
3. Olors  
Quan l'òrgan competent ho considere necessari, pot requerir al titular de la instal·lació la realització d'una avaluació de la molèstia per les olors que genera, mitjançant el mesurament de les unitats d'olor, d'acord amb la norma UNE-EN 13224. A les zones residencials d'afecció, el percentil 98 de les mitjanes horàries al llarg d'un any s'ha de limitar a cinc unitats d'olor.  
4. Abocaments  
El titular ha de mantenir tots els abocaments d'aigües residuals industrials i domèstiques generats per la seua activitat connectats a la xarxa de clavegueram, sense que hi haja cap sistema de desguàs capaç de generar un abocament directe o indirecte al domini públic hidràulic.  
  
\* \* \* \* \*  
Es recorda que, d'acord amb l'article 100 del Text refós de la llei d'aigües (Reial decret legislatiu 1/2001, de 20 de juliol), «està prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització administrativa prèvia», i s'incoarà, si escau, un expedient sancionador per infracció tipificada en la lletra f) de l'article 116.3 de l'esmentada llei.  
Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie, de manera que no es puga produir la contaminació de les aigües pluvials, les quals han de ser recollides i eliminades per sistemes que asseguren la inalterabilitat de les seues característiques qualitatives i la innocuïtat del seu abocament al domini públic hidràulic, si escau.  
D'acord amb el que disposa l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb aquesta autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
En el termini de tres mesos s'ha de presentar un pla d'adequació de l'abocament (PAA) que permeta assegurar el tractament correcte dels abocaments generats a l'establiment de referència i el compliment de tots els límits fixats, a més del paràmetre NTK, que ha de ser aprovat per l'Entitat Pública de Sanejament d'Aigües Residuals de la Comunitat Valenciana, com a titular de l'EDAR receptora dels abocaments.  
S'ha d'establir un pla d'autocontrols analítics sobre l'abocament, en el qual s'han de caracteritzar els paràmetres que s'indiquen a continuació, amb la periodicitat següent:  
En tots els casos, les mostres han de ser integrades durant 24 hores, i s'han de prendre en l'arqueta de registre. Les anàlisis han de ser efectuades per un laboratori homologat, entenent per tal els corresponents a empreses col·laboradores dels organismes de conca en matèria de control d'abocaments, d'acord amb el que estableix l'Ordre 985/2006 del Ministeri de Medi Ambient.  
Els resultats de les esmentades anàlisis s'han de remetre a l'Entitat Pública de Sanejament d'Aigües Residuals de la Comunitat Valenciana, amb la periodicitat que estableix el pla d'autocontrol, juntament   
\* \* \* \* \*  
amb l'acta de presa de mostres del laboratori. El cost econòmic associat a aquestes operacions serà a càrrec de l'empresa sol·licitant.  
La duració d'aquests controls analítics estarà determinada pel manteniment dels valors de l'abocament dins dels límits i de les condicions que estableix la corresponent resolució. Serà l'EPSAR la que determine la variació de la freqüència dels controls i, si escau, la seua finalització.  
Pel que fa a la qualitat dels abocaments efectuats per l'empresa sol·licitant, aquesta ha de garantir el compliment de l'article 8 del Reial decret 509/1996, com també les ordenances municipals d'abocament aplicables, i en conseqüència ha de garantir les condicions imposades per les normatives que estiguen vigents en aquestes matèries en cada moment.  
De la mateixa manera, les aigües residuals generades pel sol·licitant no han d'impedir el compliment dels objectius de qualitat fixats en l'autorització d'abocament a domini públic hidràulic emesa per la confederació hidrogràfica corresponent per a l'EDAR receptora d'aquestes aigües residuals.  
5. Protecció del sòl i de les aigües subterrànies  
Està prohibit l'abocament a qualsevol llit, sòl o subsòl que puga deteriorar la qualitat de les aigües, sense tenir l'autorització de la Confederació Hidrogràfica del Xúquer.  
No es poden fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Cal ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
En aquest sentit, l'empresa ha formalitzat l'informe preliminar de situació del sòl que requereix l'article 3.1 del Reial decret 9/2005.  
6. Residus  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de Residus de la Comunitat Valenciana, i el Reial decret 833/1988, de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
La gestió de subproductes animals (animals morts i deixalles d'origen animal) s'ha d'efectuar d'acord amb les normes que estableix el Reglament CE 1774/2002, com també el Reial decret 1429/2003, de 21 de novembre de 2003, pel qual es regulen les condicions d'aplicació del reglament esmentat.  
6.1. Producció de residus  
S'autoritza la producció dels residus següents, sempre que la seua capacitat de generació anual siga de l'ordre de magnitud que es detalla a continuació i es processen aproximadament 2.500 porcs/dia després de l'ampliació (equivalent a 175 t/dia) al centre productiu detallat en l'annex I.  
Aquest centre productiu està inscrit en el Registre de Petits Productors de Residus Perillosos de la Comunitat Valenciana.  
L'empresa ha de tenir els documents d'acceptació de tots els residus produïts, perillosos i no perillosos, emesos per un gestor autoritzat. Aquests documents han de ser originals (o còpies compulsades), han d'estar segellats pel gestor i han d'estar vigents.  
6.2. Control de residus  
Els residus es poden emmagatzemar durant un període igual o inferior a sis mesos, en el cas que siguen perillosos, i en el cas de residus no perillosos es poden emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període hauran de ser entregats a un gestor autoritzat. Aquest emmagatzematge temporal de residus perillosos s'ha de fer segregat per tipus de residus, ha d'estar convenientment senyalitzat i ha de fer-se en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzematge ha d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la més gran d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, implique un augment de la perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, cal disposar de material absorbent no inflamable en quantitat suficient per a aquesta finalitat. L'absorbent, una vegada contaminat, s'ha de gestionar com a residu perillós o no perillós, segons corresponga.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, Reglament de residus tòxics i perillosos. Així mateix, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, així com el número de document de control i seguiment utilitzat, si escau, i el gestor a qui s'entrega el residu.  
Els residus perillosos i els no perillosos s'han d'entregar a gestors que disposen de la corresponent autorització administrativa per a gestionar-los.  
Cada quatre anys s'ha d'elaborar un pla de prevenció i reducció de residus perillosos que s'ha de presentar en la Direcció General per al Canvi Climàtic.  
Qualsevol modificació relacionada amb la producció de residus perillosos que implique un canvi en la caracterització, producció de nous residus o canvis significatius en les quantitats habituals generades que puga alterar el que estableixen aquestes condicions ha de ser comunicada.  
Els requisits que estableix la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual s'aprova el Reglament per al desplegament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
7. Mesures que cal adoptar en situacions diferents de les normals que puguen afectar el medi ambient  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
Si, tot i amb això, es produeix algun incident en les instal·lacions que comporte un funcionament anòmal i en pot resultar l'incompliment dels límits imposats, s'ha de comunicar immediatament aquesta situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil ha d'utilitzar tots els mitjans al seu abast per a reduir al màxim els efectes sobre el medi ambient.  
En el termini màxim de set dies després de l'incident, la mercantil ha de remetre a l'Ajuntament i a la Direcció General per al Canvi Climàtic un informe detallat en el qual, a més de les dades identificatives, han de figurar les següents:  
Les causes de l'incident.  
L'hora en què es va produir i la duració.  
Les característiques de l'emissió o abocament.  
Les mesures correctores adoptades.  
L'hora i la forma en què es va comunicar el succés.   
En relació amb el possible dany ambiental ocasionat per l'activitat, cal aplicar la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat ha de disposar d'una garantia financera que permeta afrontar la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, bé al sistema comunitari de gestió i auditoria ambientals (EMAS), bé al sistema de gestió ambiental UNE-EN ISO 14611: 1996.  
Així mateix, quan es determine el tancament definitiu de les instal·lacions, cal desmantellar-les i clausurar-les, d'acord amb la normativa vigent, de manera que el terreny quede en les mateixes condicions que abans d'iniciar l'activitat esmentada i no es produïsca cap dany sobre el sòl i el seu entorn.  
8. Declaració d'impacte ambiental  
S'han de complir les condicions que estableix la declaració d'impacte ambiental dictada per la directora general de Gestió del Medi Natural, amb data 14 d'abril de 2008.  
9. Altres condicions  
Cal ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi.  
La indústria i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
En el control inicial s'ha de comprovar que s'han aplicat les mesures que preveu el projecte.  
10. Obligació de subministrament d'informació  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En el termini de sis mesos, el titular de la instal·lació ha de presentar a la Direcció General per al Canvi Climàtic un certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, com també a la resta de documentació tècnica presentada.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits que estableix aquesta resolució. La visita serà efectuada per una entitat col·laboradora acreditada per al control integrat de la contaminació, segons el Decret 29/2007, de 9 de març, que modifica el Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'ha d'acreditar el compliment del contingut de l'autorització ambiental integrada.  
Cinqué  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Seté  
En tot el que no especifica aquesta resolució, cal ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 2 de febrer de 2009.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Industrias Cárnicas la Cope, SA, en les seues instal·lacions de Torrent, es dedica a la matança, l'especejament i la fabricació d'elaborats carnis de porcí. Es tracta d'una instal·lació existent que farà una ampliació i unes modificacions per a optimitzar el sistema de treball en les millors condicions tecnicosanitàries i ambientals possibles, amb una capacitat de sacrifici de 1.370 porcs/dia abans de l'ampliació (equivalent a 96 t/dia) i 2.500 porcs/dia després de l'ampliació (equivalent a 175 t/dia).  
Els processos tecnològics que es duen a terme en la instal·lació són els següents:  
Sacrifici i preparació de la canal de porcí (recepció d'animals, estabulació, inspecció ante mortem i conducció dels animals a la línia de sacrifici).  
Línia de sacrifici (atordiment, dessagnament, escaldada, depilació i socarrada). Línia de preparació de canal (cular, extracció de vísceres, pretall de cap, triquines, extracció de sagí, inspecció i aireig).  
Despulla roja i despulla blanca.  
Especejament de porcí.  
Desossament de les espatles i de les puntes de costelles.  
Fabricació d'embotits.  
El pla director per a l'ampliació de la instal·lació comprén les fases següents:  
Fase 1ª. Construcció d'un nou túnel d'aireig de canals, dues cambres d'estabilització de canals independents, dos molls d'expedició i la construcció d'una nova EDAR en una nova ubicació dins de la parcel·la.  
Fase 2ª. Retirada i demolició de l'EDAR antiga i trasllat de la fabricació d'embotits a una nova nau adjacent a les actuals.  
Fase 3ª. Construcció d'una nova sala d'especejament amb capacitat per a l'especejament de 2.500 porcs/dia, i també el trasllat de l'activitat de llescament.  
Fase 4ª. Ampliació de l'activitat i instal·lacions de llescament.  
La indústria disposa de quatre calderes de vapor de producció d'aigua calenta sanitària per al procés d'escaldada i una socarrimadora de pèl, que empren com a combustible gas natural, i els gasos de combustió s'emeten a l'atmosfera.  
L'activitat s'abasteix d'aigua, tant de pou com de la xarxa d'abastiment.  
Totes les aigües residuals sanitàries i industrials són conduïdes mitjançant una única xarxa d'evacuació a l'EDAR de la instal·lació, on són tractades abans de ser abocades a la xarxa de sanejament municipal.  
Les aigües residuals pluvials s'arrepleguen en canalons continus als aiguafons de les cobertes amb baixants en els pilars d'estructura, que, mitjançant xarxes horitzontals soterrades i arquetes a peu de baixant, s'uneixen en línies paral·leles als canalons que desemboquen a l'exterior de l'edifici, on s'agrupen abans de desguassar als col·lectors del polígon Mas del Jutge.  
La nova EDAR que s'ha d'ubicar a la instal·lació està formada pels equips següents:  
Desbast i tamisatge (s'elimina part de la matèria orgànica per a evitar problemes d'embossos posteriors).  
Desgreixatge per flotació (s'aconsegueix disminuir els problemes en la bassa d'homogeneïtzació i disminuir el consum de reactius en el fisicoquímic).  
Homogeneïtzació i bombament.  
Tractament fisicoquímic.  
Deshidratació de fangs.  
L'aigua depurada s'aboca a la xarxa de sanejament i un gestor autoritzat recull el fang.  
L'empresa és petita productora de residus perillosos.